VENDIM
Nr. 53, datë 4.2.2021

PËR MIRATIMIN E TARIFAVE TË SHËRBIMIT TË FURNIZIMIT ME UJË DHE LARGIMIN E UJËRAVE TË NDOTURA PËR SHOQËRINË UJËSJELLËS-KANALIZIME PATOS SHA

Në mbështetje të nenit 13, 14, 21 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar (ligji nr. 8102); të vendimit të Komisionit Kombëtar Rregullator nr. 39, datë 9.12.2015, “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura” (vendimi nr. 39); të vendimit të Komisionit Kombëtar Rregullator nr. 40, datë 9.12.2015, “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 40); të vendimit të Komisionit Kombëtar Rregullator nr. 41, datë 9.12.2015, “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 41), të vendimit të Komisionit Kombëtar Rregullator nr. 42, datë 9.12.2015, “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura” (vendimi nr. 42), 

Komisioni Kombëtar Rregullator,

në mbledhjen e datës 4.2.2021, pasi shqyrtoi dokumentacionin e paraqitur nga Drejtoria Tekniko-Ekonomike mbi kërkesën e Ujësjellës-Kanalizime Patos sh.a. për miratimin e tarifave të shërbimit të furnizimit me ujë dhe kanalizime,

VËREN SE:

Shoqëria “Ujësjellës-Kanalizime Patos” (UK Patos) me shkresë nr. 163 prot., datë 1.10.2020, me lëndë “Kërkesë për nivel të ri tarifor për shërbimin e furnizimit me ujë dhe largimin (kanalizime) e ujërave të ndotura” ka paraqitur kërkesën pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU) për ndryshimin e tarifave në zonën e shërbimit për të tri kategoritë e konsumatorëve, si dhe për ujin me shumicë, të shoqëruar me dokumentacionin sipas përcaktimeve të parashikuara në ligjin nr. 8102 dhe vendimin nr. 40.
[bookmark: _Hlk14333638]1. Komisioni Kombëtar Rregullator (KKRR) pasi e gjeti paraqitjen e kërkesës për vendosjen e tarifave të shërbimit të furnizimit me ujë dhe largimin e ujërave të ndotura dhe tarifën fikse të shoqërisë UK Patos në përputhje me përcaktimet dhe procedurën e parashikuar në vendimin nr. 40, me vendimin nr. 129, datë 11.11.2020, vendosi fillimin e procedurës për shqyrtimin e aplikimit për propozimin e bërë nga UK Patos për nivel të ri tarifor, për shërbimet UK, për të gjithë zonën e riorganizuar të shërbimit në zbatim të VKM-së nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë, grumbullimin, largimin dhe trajtimin e ujërave të ndotura.”
2. Ujësjellës-Kanalizime Patos në dokumentacionin e paraqitur pranë ERRU-së me shkresë nr. 163 prot., datë 1.10.2020, “Kërkesë për nivel të ri tarifor për shërbimin e furnizimit me ujë dhe largimin (kanalizime) e ujërave të ndotura” propozon ndryshim të nivelit tarifor për të tri kategoritë e konsumatorëve, si dhe për ujin me shumicë, sipas tabelës së mëposhtme:









Tabela me tarifat aktuale dhe të propozuara nga shoqëria sipas kategorisë së konsumatorëve
	[bookmark: _Hlk55376635]Kategoria e konsumatorëve
	Zona e shërbimit

	
	Tarifat aktuale
(të pa miratuara nga ERRU-ja)
	Tarifat e propozuara
	Diferenca me tarifat aktuale

	A. Shërbimi i FU-së
	lekë/m3
	lekë/m3
	lekë/m3

	1. Konsumatorë familjarë
	50
	119
	+69

	2. Konsumatorë publik
	100
	150
	+50

	3. Konsumatorë privat
	100
	150
	+50

	4. Afrofe për konsumatorë familjar
	600 lekë/muaj
	150 litra/ditë, person
	n/a

	B. Shërbimi i KUN-së
	lekë/m3
	lekë/m3
	lekë/m3

	1. Konsumatorë familjarë
	Nuk aplikon tarifa për ujërat e ndotura
	20
	+20

	2. Konsumatorë publik
	
	20
	+20

	3. Konsumatorë privat
	
	20
	+20

	C. Tarifë fikse shërbimi
	lekë/muaj/lidhje
	lekë/muaj/lidhje
	lekë/muaj/lidhje

	1. Konsumatorë familjarë
	0
	200
	+200

	2. Konsumatorë familjarë inaktiv
	200 lekë/muaj
	200 lekë/muaj
	0

	3. Konsumatorë publik
	0
	200
	+200

	4. Konsumatorë privat
	0
	200
	+200

	D. Shitje uji me shumicë
	lekë/m3
	lekë/m3
	lekë/m3

	Shitje uji me shumicë UK Fier
	24
	50
	+26



[bookmark: _Hlk18486285]3. Në aplikimin e shoqërisë me referencë vitin e mbyllur 2019, si dhe duke konsideruar tarifat e reja të propozuara, shoqëria ka përcaktuar gjithashtu objektivat që do të realizohen në vitin 2021. Treguesit kryesorë të performancës për të dy vitet, përkatësisht 2019–2020, si edhe objektivat për vitin 2021, jepen në tabelën e mëposhtme.

Treguesit kryesorë të performancës sipas shoqërisë për vitet 2019–2020–2021

	Treguesit e performancës
	Njësia
	Treguesit e performancës sipas shoqërisë

	
	
	Viti 2019
	Viti 2020
	Viti 2021 objektivat


	1. Uji pa të ardhura
	%
	58.7
	55.2
	65.4

	2. Mbulimi me ujë
	%
	86.4
	86.4
	89.2

	3. Mbulimi me KUN
	%
	0
	0
	52

	4. Niveli i matjes
	%
	60
	60
	100

	5. Norma e arkëtimit korrente
	%
	77.3
	68.7
	70.2

	6. Norma e përgjithshme e arkëtimit
	%
	105.6
	100.7
	81.4

	7. Vazhdimësia e furnizimit me ujë 
	orë/ditë
	8
	8
	8

	8. Eficienca e stafit 
	staf/1000 lidhje UK
	24.3
	24.8
	10.8

	9. Mbulimi i kostove O&M
	%
	23
	24
	75



[bookmark: _Hlk18486201]4. Shoqëria në relacionin e saj e justifikon nevojën e ndryshimit të tarifave sipas argumenteve të mëposhtme:
[bookmark: _Hlk60818676][bookmark: _Hlk525895083]a) nevoja për të qenë një shoqëri e rregulluar ligjërisht me tarifa të miratuara nga ERRU-ja;

b) për arsye të riorganizimit në zbatim të VKM-së nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë të pijshëm, grumbullimin, largimin dhe trajtimin e ujërave të ndotura”;
c) aplikon për të përmirësuar situatën financiare, pasi UK Patos është një shoqëri e cila bën pjesë në grupin e shoqërive mjaft të dobëta financiarisht me nivel shumë të ulët të mbulimit të kostove O&M prej 23%;
d) aplikon për shkak të rritjes së kostove si rezultat i marrjes nën administrim nga shoqëria të njësive administrative Zharrëz dhe Ruzhdie.
[bookmark: _Hlk536622332]Shoqëria UK Patos ofron shërbimin e furnizimit me ujë në 86.4% të popullsisë në zonën e juridiksionit të saj, ndërsa shërbimin e largimit të ujërave të ndotura, pas transferimit, do ta ofrojë për 52% të popullsisë. Treguesi i ujit pa të ardhura është në nivelin 58.7% dhe shoqëria ka nevojë për ndërhyrje me efikasitet në riparimet në rrjetin shpërndarës dhe për kryerjen e investimeve në rrjet duke qenë se rrjedhjet shkaktojnë humbje të mëdha.
UK Patos operon me kosto të energjisë elektrike shumë të larta, duke qenë se uji prodhohet me ngritje mekanike me pompa dhe elektromotorë me rendiment të ulët, distanca e madhe midis matësve të energjisë elektrike dhe stacioneve të pompimit ka rënduar faturën për shkak të lidhjeve të paligjshme dhe mosdakordësia midis OSHEE-sëdhe UK Patos për vendosjen e çmimit me tension të mesëm dhe jo të ulët, të gjitha këto kanë bërë që kostot e energjisë elektrike të zënë 53% të kostove O&M. Me të ardhurat e gjeneruara UK Patos nuk arrin të mbulojë as 1/4 e kostove të operimit duke rënduar më shumë situatën financiare, megjithëse shoqëria subvencionohet nga qeveria qendrore përsëri nuk arrihen të mbulohen nevojat e saj.
UK Patos synon rritjen e tarifave për të gjithë zonën e shërbimit duke propozuar tarifa të larta, me të cilat, duke përmirësuar edhe nivelin e kostove, të arrijë rreth 75% të mbulimit të kostove O&M.
5. Gjatë procesit të analizës teknike ekonomike, sipas metodologjisë së llogaritjes së tarifave të përcaktuar në vendimin nr. 42, ERRU-ja ka kërkuar informacion shtesë nga UK Patos, si dhe verifikim të saktësisë së të dhënave të vëna në dispozicion nga shoqëria.
6. ERRU-ja, në vlerësimin e tarifave të propozuara dhe treguesve të performancës, si dhe në analizën ekonomike financiare, ka marrë në konsideratë përmbushjen nga ana e UK Patos të kritereve të mëposhtme:
a) kërkesave të ligjit nr. 8102, si dhe të akteve nënligjore dhe kuadrit rregullator në fuqi, në mënyrë të veçantë mbrojtjen e konsumatorëve nga çmimet monopol;
b) kërkesave të ligjit nr. 9121, datë 28.7.2003, “Për mbrojtjen e konkurrencës” të ndryshuar (ligji nr. 9121), për mos lejimin e abuzimit me pozitën dominuese në treg të ndërmarrjes nëpërmjet vendosjes, në mënyrë të drejtpërdrejtë ose të tërthortë, të çmimeve të padrejta të shitjes apo të kushteve të tjera të tregtimit;
c) kërkesave të ligjit nr. 9902, datë 17.4.2008, “Për mbrojtjen e konsumatorëve” të ndryshuar (ligji nr. 9902);
[bookmark: _Hlk526152854]d) orientimin drejt mbulimit të kostove të Operim & Mirëmbajtjes;
e) tarifat e propozuara nga operatori të jenë në përputhje të plotë me parimin ligjor rregullator mbi përballueshmërinë e tyre nga ana e konsumatorëve familjarë;
f) tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen;
g) propozimin për ndryshimin e tarifave nga shoqëria, ERRU-ja e gjen të justifikuar, por jo në nivelin e propozuar nga shoqëria, referuar kjo analizës tekniko-ekonomike, si dhe realizimit të objektivave të performancës të përcaktuara.
7. ERRU-ja, në bazë të analizës, verifikimeve dhe komunikimit me stafin drejtues të shoqërisë i konsideron të arritshëm objektivat mbi treguesit e performancës dhe për këtë rekomandon:
a) shoqëria duhet të hartojë plan biznesi afatgjatë (pesëvjeçar) në përputhje me situatën aktuale të zonës së shërbimit pas riorganizimit, me objektiva dhe plane veprimi për realizimin e tyre;
b) të hartojë planet e veprimit dhe të ndërmarrë aksionin për gjetjen dhe eliminimin e të gjitha lidhjeve të paligjshme në rrjetin e transmetimit dhe të shpërndarjes në zonën e shtuar rurale dhe të evidentojë të gjithë klientët në zonën e shërbimit sidomos në zonat rurale të shtuara;

c) shoqëria duhet të hartojë një bilanc uji sa më real duke u nisur nga një vlerësim më i saktë i sasisë së ujit të prodhuar, si dhe të përcaktimit të nënkomponentëve të humbjeve teknike dhe administrative në sistemet e furnizimit me ujë, sidomos për zonat rurale të shtuara;
d) të bëjë përpjekje për të realizuar instalimin e matësve të mëdhenj në pikat e prodhimit të ujit dhe në pikat kyçe të rrjeteve shpërndarëse, si dhe ato individuale për të gjithë klientët;
e) kostot e shërbimit FU dhe KUN të mbahen me qendra sipas shërbimeve;
f) të ndërmarrë hapat e duhura për të arritur një marrëveshje me OSHEE-në që të aplikojë një çmim njësi të energjisë elektrike për tension të mesëm dhe jo të ulët që aplikohet aktualisht ndaj UK Patos. Fillimi i pagesës së një pjese të shumës së faturës së energjisë elektrike nga shoqëria për OSHEE-në do të jetë një premisë e mirë që kjo e fundit të ndryshojë mënyrën e faturimit. Në rast dështimi të ndjekë rrugën ligjore për korrigjimin e kësaj anomalie faturimi;
g) të rrisë rrugët e komunikimit me publikun për ndërgjegjësimin në lidhje me kostot reale të shërbimeve të furnizimit me ujë dhe kanalizimeve, kosto të cilat duhet të përballohen nga faturat e konsumatorëve, si dhe në lidhje me përpjekjet që po bën shoqëria në bashkëpunim me pushtetin vendor, dhe AKUM-in për projektet që po zbatohen dhe ato që priten të fillojnë, që do të përmirësojnë dukshëm cilësinë e shërbimeve në zonën e shërbimit;
h) të hartojë inventarin e aseteve me informacionin për kohën kur janë instaluar dhe të gjitha të dhënat e tyre (materialin, dimensionet, gjatësitë etj.) dhe hartojë një plan për menaxhimin e tyre;
i) shoqëria në aplikimin pasardhës, në lidhje me tarifën për shitjen e ujit me shumicë, referuar Metodologjisë së Vendosjes së Tarifave, duhet të hartojë një analizë të detajuar të kostove të prodhimit të ujit më shumicë dhe në konsultim edhe me shoqërinë blerëse dhe të dakordësuar midis palëve.
[bookmark: _Hlk8043173]Komisioni Kombëtar Rregullator, pasi vlerësoi tarifat e propozuara nga operatori mbi bazën e metodologjisë së miratuar me vendimin nr. 42, datë 9.12.2015, “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura”, si dhe akteve të tjera rregullatore që lidhen me të, arrin në konkluzionin se tarifat e propozuara sipas analizës së kryer janë të bazuara dhe në zbatim të kritereve ligjore referuese lidhur me kostot e pranueshme dhe të justifikuara, si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik në kuptim të ligjit nr. 9121, “Për mbrojtjen e konkurrencës”, të ndryshuar, dhe ligjin nr. 9902, “Për mbrojtjen e konsumatorëve”, për gjithë sa më sipër, në zbatim të nenit 13, 14 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar,

VENDOSI:

1. Miratimin e tarifave për shoqërinë Ujësjellës-Kanalizime Patos si më poshtë:

	Kategoria
	Tarifat sipas vendimit në zonën e shërbimit

	Tarifë volumetrike për furnizimin me ujë
	lekë/m3

	Konsumatorë familjarë 
	70

	Konsumatorë publik
	135

	Konsumatorë privat
	135

	Tarifë volumetrike për KUN*
	lekë/m3

	Konsumatorë familjarë
	20

	Konsumatorë publik
	20

	Konsumatorë privat
	20

	Tarifë fikse
	lekë/muaj/lidhje

	Konsumatorë familjarë
	200

	Konsumatorë publik
	200

	Konsumatorë privat
	200

	Tarifë e shitjes së ujit me shumicë
	lekë/m3

	UK Fier
	38



[bookmark: _Hlk1397188][bookmark: _Hlk8044739]2. Objektivat e treguesve kryesorë të performancës për vitin 2021, për UK Patos, do të jenë:

	[bookmark: _Hlk7768186]Treguesit e performancës
	Njësia e matjes
	Niveli i objektivit për vitin 2021 të përcaktuar nga ERRU

	
	
	

	1.Mbulimi i kostove O&M
	%
	54

	2.Uji pa të ardhura
	%
	60

	3.Mbulimi me ujë
	%
	90

	4.Mbulimi me KUN
	%
	52

	5.Niveli i matjes
	%
	100

	6.Norma e arkëtimit korrente
	%
	74

	7.Norma e arkëtimit e përgjithshme
	%
	88

	8.Vazhdimësia e furnizimit me ujë
	orë/ditë
	10

	9.Eficienca e stafit
	staf/1000 lidhje
	10.8



3. Pagesa rregullatore vjetore për shoqërinë Ujësjellës-Kanalizime Patos sh.a. do të jetë 0.6% e të ardhurave vjetore të parashikuara nga aktiviteti.
4. Lidhjen e kontratës me UK Patos, brenda 30 ditëve nga data e njoftimit, sipas pikës 4, të nenit 22, të ligjit nr. 8102.
5. Ky vendim hyn në fuqi më datë 1.4.2021 dhe është i vlefshëm deri në miratimin e tarifave të reja.
[bookmark: _GoBack]Ky vendim botohet në Fletoren Zyrtare.

KRYETAR
Ndriçim Shani 

